Gedagte vir die dag: God moet aanbid word | Maroela Media
Aanbidding is die manier hoe ons God erken as die God van ons lewe. Onthou, God is altyd – na sy wese – werd om aanbid te word. Om Hom nie te aanbid nie, net omdat ek nie so voel nie, of omdat my omstandighede nie lekker is nie, is 'n gruwelike vergryp teen die feit dat God altyd God bly, dat Hy altyd groot en goed is, altyd genadig is. My gevoelens of omstandighede het daarmee niks te doen nie! As ek sy aanbidding weerhou, beteken dit dat ek Hom nie meer as God ag nie. Aanbid dus in alle omstandighede!
Hoe aanbid ons? Aanbidding is om voor God te buig: in ons gebed, in ons lied, in ons lewe. Aanbidding is om aan Hom oor te gee, om te onderwerp. Sê dit vir Hom! Wat van die volgende? Sonder jou af, steek kerse aan (as jy wil – dis net 'n simbool) en luister na 'n aanbiddingslied. Aanbid Hom dan wat jou gemaak het en jou die liefste het!
Ja, Here, U is 'n groot en goeie God! U is mý God en ek buig vandag weer voor U. Ek onderwerp my aan U – gebruik my soos U wil! Amen.
Ongelukkig ken die nuwe geslag nie hierdie taal nie. Kerke(voor lockdown) is leeg en pubs vol.
Vader U is die enigste God. Amen
…. En waar is Christus in die toneeltjie? Baie mense wat hulself 'n Christen noem ignoreer Christus se rol in geloof en aanbidding. Katolieke gee meer erkenning aan Sy aardse moeder met beelde van Christus wat steeds aan die Kruis hang… nooit begrawe, nooit opgestaan en opgevaar na die hemele nie. Jode bid tot die Vader en ontken die bestaan van Christus. Ons kan nie 'n eie teatrale geloof vir onsself skep en dan moet die Vader verlief neem nie. Ek ken jou nie… is seker van die ergste woorde wat 'n mens seker eendag so kon aanhoor ná manjefieke… Lees meer »
Dankie Here Jesus dat U die mens kom wys het hoe is die God wat ons dien…tot in alle ewigheid..Amen
Wat van wetgewing wat menseregte bo Bybelse beginsels verhef en Predikante gedagvaar kan word as hy of sy teen huidige gebruike preek??